‘Vermiste’ vrou se lyk gekryGina Smith Kapt. Mali Govender, woordvoerder van die polisie, het gesê Smith is Maandag omstreeks 13:00 die laaste keer in Port Alfred gesien. Sy het met ŉ swart Fiat Palio gery. Volgens Govender het ŉ boer Woensdagmiddag die polisie in kennis gestel van ŉ voertuig wat in die Woesthill-gebied langs die Southwell-pad gevind is. Die motor is teen ŉ steil afgrond af. Govender het gesê dit het etlike ure geduur voordat reddingswerkers die liggaam wat in die motor vasgekeer was, kon verwyder. Die liggaam is geïdentifiseer as dié van Smith. Volgens Govender is die presiese oorsaak van die ongeluk nog nie duidelik nie. ŉ Geregtelike doodsondersoek word gedoen.